Java kaotike e presidentit Trump
Vizitat e Macronit dhe Merkelit, emërimi i Mike Pompeos si Sekretar Shteti, dhe tërheqja e Ronny Jackson, ndër të tjera
Ishte një tjetër javë e rëndësishme në presidencën e Donald Trump. Presidenti priti dy nga aleatët kryesorë të Shteteve të Bashkuara, Emmanuel Macronin e Francës dhe Angela Merkelin e Gjermanisë. Por kjo javë u shoqërua edhe me kokëçarje, me më shumë trazira nga kabineti i tij, ndërkohë që vazhdon procesi hetimor mbi përfshirjen e Rusisë në zgjedhjet presidenciale dhe u intensifikuan hetimet mbi avokatin e tij personal, Michael Cohen. Presidenti Trump së fundmi u takua me kancelaren gjermane Angela Merkel, duke përfunduar një tjetër javë kaotike në Shtëpinë e Bardhë. Trump mirëpriti me entuziazëm një raport nga republikanët e Komisionit të Zbulimit të Dhomës së Përfaqësuesve që nuk gjeti prova mbi asnjë lloj marrëveshjeje midis fushatës së zotit Trump dhe Rusisë. tha presidenti. Më parë gjatë javës, Presidenti Trump tregoi miqësinë e tij me presidentin francez Emmanuel Macron gjatë një vizite zyrtare shtetërore. Mike Pompeo, kandidati i presidentit Trump për postin e Sekretarit të Shtetit, më në fund mori konfirmimin nga Senati kësaj jave. Por kishte edhe pengesa. Ronny Jackson u tërhoq si kandidat i presidentit për të kryesuar Departamentin e Çështjeve të Veteranëve. Po këtë javë, Kongresi u mor intensivisht me shefin e Agjencisë për Mbrojtjen e Mjedisit, Scott Pruitt, i cili është kritikuar për keqpërdorim fondesh qeveritare. Ishte një javë tjetër ulje-ngritjesh dramatike që janë bërë një tipar i rregullt i presidencës së Trumpit, thotë analisti Jim Kessler. Përveç hetimit të Rusisë të udhëhequr nga Prokurori i Posaçëm Robert Mueller, problemet ligjore me të cilat përballet avokati personal i presidentit, Michael Cohen, vazhdojnë t’i sjellin probleme administratës. John Fortier është me Qendrën e Politikave Dypartiake në Uashington. Presidenti Trump shpreson se lajmet e mira për përmirësimin e marrëdhënieve midis Koresë së Veriut dhe Koresë së Jugut dhe miqësisë së tij të ngushtë me Macron do të marrin përparësi mbi pengesat, thotë Jim Kessler. Trump gjithashtu gjeti kohë gjatë javës të luante rolin e guidës për fëmijët e korrespondentëve të Shtëpisë së Bardhë, në ditën kur punonjësit marrin fëmijët në punë. Ishte një tjetër shembull që dëshmon se këtij presidenti i pëlqen të jetë në qendër të vëmendjes dhe në qendër të stuhive politike.